詩偈 一一四
作者：龐藴
朝代：唐

paragraphs: 慚愧一軀身，梵號波羅柰。
被賊一羣使，尋常不自在。
亦名爲枯井，亦名爲韛袋。
亦名朽故宅，亦名幻三昧。
佛駡作死屍，乘屍渡大海。
大海元無水，死屍非是船。
熟看世上事，總是假因緣。
若了身心相，空裏任橫眠。
具此六慚愧，實是不求天。
（以上一百十四首均見咸豐元年刊于頔編《龐居士語錄》卷中）。